**Батыс Қазақстан облысы әкімдігі білім басқармасының Теректі ауданы білім беру бөлімінің «Теректі балалар музыка мектебі»**

**Абуова Динара Досжановна – домбыра сыныбының оқытушысы**

**Тақырыбы:«Инновациялық тәсілдері қолдана отырып,домбыра үйренудің алғашқы қадамдарын игеру»**

**Мақсаты:** Оқушыға домбыра аспапбын игеруде, музыкалық білім беру барысында инновациялық тәсілдерді қолдана отырып, домбыра аспабында ойнап уйрену.

Білімділігі: Домбырашының отырысы және аспаптың орналасуы, Оң және сол қолды аспапта орналастыру тәртібін және аспапты игерудегі негізгі ережелермен таныстыру

**Кіріспе** (аспаптың құрылысы, домбырашының отырысы, қол қойылымен таныстыру, қағыс түрлері)

**Домбыра** – ерте зманнан бері халкымызбен бірге жасасып келе жатқан, оның рухани жан серігіне айналған музыкалық аспаптарының бірі.

Қазақтың ән-күй орындаушылық дәстүрлеріне байланысты домбыра аспабының бірнеше түрі кездеседі. Олардың тек түрлері ғана емес, бұрауы, ішек және перне саны да ір түрлі болып келеді.

**Домбыраның құрылысы: Аспаптың суреті**

**Домбырашының отырысы және аспаптың орналасуы**

Дыбыстың таза әрі құлаққа жағымды шығуы домбырашының отырысына және аспаптың дұрыс орналасуына тығыз байланысты.Домбыра үйренушілеріне орындықта дұрыс отыру мен аспапты дұрыс ұстауды үйрету өте мән берелік жұмыс.

Домбырашыны орындықтың  алдыңғы жартысына, оң аяқты сол аяқтың үстіне қойып отырып ойнайды. Қыз балалардың  отырысының ұлдарға қарағанда сәл өзгешелігі бар, бұл ұлдар мен қыздардың киім ерекшелігіне байланысты. Оқушы аспапты жақсы меңгеруі үшін киімі денеге тар болмай, емін- еркін отыруы қажет. Әсіресе екі иықты түсіріп, еңкеймей, тік отыруға  жаттыққан жөн. Орындықта дұрыс отырмау, мысалы, еңкіш отыру, шалқақ отыру немесе қырын отыру домбырашыға ыңғайсыздық тудырып, сол қолдың дұрыс орналаспауына, оң қолдың білезік буынының дұрыс қалыптасуына әкеп соқтырады. Домбырашының сол аяғы еденге нық басылып, денесін тік ұстауы керек

Домбыраның сабы (гриф) сол қолдағы сұқ саусақтың үшінші буыны мен бас бармақтың екінші буынынның аралығында ұсталып, бас бармақ екінші (ортаңғы) саусақтың тұсына дәл келіп тұруы керек. Бұл жағдай домбырашының негізгі отырысы болып есептелінеді. Оң және сол қолдардың жеңіл де әрі жылдам қозғалыстары аспапты дұрыс ұстауға тығыз байланысты.

**Оң және сол қолды аспапта орналастыру тәртібі**

Оң қолдың  шынтақ буыны домбыраның жоғары бүйіріне, ішекке дейінгі жерге қақпақтың бетіне орналасады. Оң қолдың білек буыны сәл иіліп 60 градус шамасында бұрыш жасап орналасады. Бас бармақ сұқ саусақпен ұштасып, бос ұсталады да, қалған саусақтар сұқ саусақтың бағытымен бір-біріне бос жалғасып жатады.

Саусақтар мен алақанның арасында сәл қуыс қалуы керек. Саусақтарды бытыратып немесе бір-бірінен алшақ ұстағанда дыбыс өте әлсіз шығады. Оң қолдың бұлай орналасуын қос ішекті бір мезгілде ойнағанда пайдаланады, ал әрбір ішекте жеке-жеке ойнағанда оң қол сәл басқаша орналасады.

Шертпе дәстүріндегі күйлерді орындағанда оң қолдың жоғарыда айтылған позициялық қалпы сәл өзгеріп, сұқ саусақпен қағыс қаққанда алақан жазылып кетеді.Мұнда саусақтардың шашырамай, бірге жүргенін қадағалау қажет.

Жалпы оңқолдың саусақтары қалай жиналып тұратын болса, сол қолдың саусақтары да солай орналасуы керек.

Айырмашылығы: оң қолдың саусақтары төмен, ал сол қолдың саусақтары жоғары қарай бағытталған. Домбыра сабы мен алақанның арасы қуыс болуы шарт.Егер домбыраның сабы алақанға тиіп тұрса,  сол қолдың білезік буыны қысылып қалады да, саусақтардың қозғалысына кедергі жасайды.

Бұл дыбыстың таза, әрі сапалы шығуын қамтамасыз етеді.

**Оқушының отырысындағы жиі кездесетін кемшіліктер**

* Домбыра пернесіне алдынан қарау.
* Домбыраның мойынын кейін тарту.
* Сол қолдың шынтағын көтеру.
* Сол иықты көтеру
* Білезік буын көтеріледі.
* Саусақтар домбыраға толық қойылмайды, кейін ысырылады.
* Төменгі ішектегі әлсіз дыбыстар осыдан шығады.
* Бармақтың пернеден аса бүгілуі.
* Оң аяқ төмен түседі.
* Оң қолдың шынтағы домбыра түймесіне тіреп төмен ұстайды.
* Оң қол білезік буыны көтеріледі.
* Салмақтың бәрі оң шынтақта қалады.
* Домбыраның басы сол иықтан жоғары көтеріледі.

Домбырада қолданылатын қандай қағыстың түрі болмасын, бәрі дерлік дыбыс шығарудың тәсілдері болып есептелінеді. Домбырадағы қағыстардың өзіндік атаулары бар. Мысалы: төмен және жоғары қағылатын қағыс «алма кезек» (немесе «қара қағыс») қағыс, тұтып ойнайтын қағыс «тұтпа қағыс» деп аталады. Қағылу мінезіне байланысты қағыстардың көптеген аттары кезігеді. Мысалы, «ілме қағыс», «сипай қағыс», «түйдек қағыс», «түрікпен қағыс», «бөгеме қағыс»т.с.с

Домбырада қағыстарды қағылу бағытына қарай белгілейді. Төмен бағыттағы **П**– белгісімен, ал жоғары қағылғаны**V**– деп белгіленеді. Қағыстардың сан түрі осы екі белгі арқылы белгіленіп, әр күйдің басында көрсетіледі. Мысалы: пvv;ппv; ппvv;пvvv… .

Қорыта айтқанда, оқушының сауаттылығын және аспапқа деген қызығушылығын арттыруда келесі жаңаша методикалық әдіс-тәсілдерді қолдануға болады:

* Оқушыға шығарма бергеннен кейін оған бұл әнді немесе күйді ғаламтор желісінен тауып алып, оны басқа аспаптарда немесе орындау шеберліктері аса жоғары орындаушылардың орындауындағы нұсқасын тыңдату;
* Оқушының нота сауаттылығын арттыру мақсатында оқушылар арасында сайыс – ойын түрінде, ребус пен жұмбақтар жасырып сабақ өткізу арқылы оқушылардың нота сауаттылығын жылдам меңгеруіне септігін тигізеді.
* Шағын шығармаларды ансамбль түрінде ойнату.
* Күй немесе шығарма берген кезде, берілген шығарманы оқушыға тыңдатып, оқушының осы берілген тақырып бойынша жеке ойын, көз-қарасын талдау
* Сабақ беру барысында сан түрлі суреттердегі ырғақттарды қолдана отырып сабақ өткізу.